Efaho (ony)

Efaho na Ifaho na Fanjahira taloha"Efaho", in Petite encyclopédie du Grand Sud de Madadascar. dia ony lehibe any amin' ny Disrikan' i Tolagnaro any amin' ny Faritra Anosy, izay manondraka ny lemaka amoron-tsiraka manontolo amin' ny faritra akaikin' i Tolagnaro mandra-pahatongany any amin' ny riakasian' Ambinanibe na Andriambe, izay manary ny ranony any amin' ny Ranomasimbe Indiana. Tombanana ho 1 036 800 m3/ora"Construction d'un pipeline à Efaho - L’État met le paquet dans le Sud", lexpress.mg, 24 avril 2023 na 11,8 m3/s ny fitosaky ny ranon' Efaho. Eo amin' ny faritanin' io ony io (195 km2 ao Fanjahira) no nipoiran' ny tarana-mpanjaka Zafiraminia. Nanomboka tamin' ny taona 2023 ny fanatanterahana ny tetikasa famlatsiana an' Androy amin' ny ranon' Efaho.

 Jeôgrafia 
Ny ony Efaho, antsoina koa hoe Ifaho, dia iray amin' ny ony lehibe any amin' ny tapany atsimo atsinanan' i Madagasikara. Any amin' ny faritra Ifarantsa, eny amin' ny tangoron-tendrombohitra Anosy, no ipoiran' ny loharanon' i Efaho izay mikoriana mamakivaky ny lemaka atsinanan' ny faritra Anosy alohan' ny hivarinany any amin' ny Ranomasimbe Indianina ao amin' ny farihy Andriambe (Ambinanibe), akaikin' ny tanànan' i Taolagnaro. Manodidina ny 196 km² ny sahandranon' i Efaho. Ny fitosaky ny rano isan-taona ambony indrindra dia 1,820 m³/s. Ny fitosaky ny rano isan-taona farafahakeliny dia manodidina ny 0,328 m³/s. Ny salanisan' ny fitosaky ny rano isan-taona dia manodidina ny 5,64 m³/s"Agence de bassin du Sud-Est", www.pseau.org.

 Famatsian-drano an' Androy 
Ampy hahatanteraka ny tetikasa famatsiana rano fisotro ny 10 % amin' ny ranon' Efaho. Azo ampiasaina hanondrahana ny tany fambolena ny ambiny"Projet de « Pipeline Efaho »: les travaux de construction démarrent", newsmada.com, 14 novembre 2023. Rano fisotro ho an' ny olona 460 000 any amin' ny distrika telo (Tolagnaro sy Amboasary Atsimo ary Ambovombe). Mirefy 97 km manomboka eo Esalo zay misy ny an' Efaho ka hatrany Ambovombe izany fantsona izany. Mitentina 322 560 600 000 Ariary ny vola havatsin' ny fanjakana ilay tetikasa. Hahazo tombontsoa amin' izany ny mponina ao amin' ny tanàna enimpolo amin' ireo distrika telo voalaza etsy ambony ireo. Ny rano avy ao amin' ny reniranon' Efaho ihany koa dia kasaina hanondrahana tany fambolena mirefy 80 000 ha any amin' ny lemak' i Sampona sy i Maroalopoty ary i Maroalomainty. Rano 12 600 m2 isan' andro no hikoriana ao anaty fantsona.

 Loharano sy fanamarihana